google/wiki40b huggingface dataset:
Telemark Venstre

Telemark Venstre er Venstres fylkesorganisasjon i Telemark. Leder er Torgeir Fossli fra Notodden, med Marius Netten Skeie fra Tinn som politisk nestleder og Solfrid Rui Slettebakken fra Kragerø som organisatorisk nestleder. I fylkestinget er Telemark Venstre representert av Olav Kasland. Telemark Venstres stortingskandidat i 2017 var Eli Taugbøl fra Kviteseid. Kåre Pettersen fra Tønsberg er Vestfold Venstre og Telemark Venstres førstekandidat til fylkestingsvalget 2019. Venstre var representert på Stortinget fra Telemark i perioden 1883-1977.

Telemark Venstres historie

Venstres opphav kommer fra flere ulike bevegelser, som springer ut fra et framvoksende lokalt selvstyre, den kristne lekmannsbevegelsen, den nasjonalliberale tradisjonen i byene – som sidegren til arbeiderbevegelsen og gjennom bondeorganisasjoner. Venstre-bevegelsen var uttrykk for en frihetskamp som hadde en mangeartet bakgrunn, men den samlet folk om typisk liberale krav: Nasjonalt og lokalt selvstyre, demokrati og parlamentarisme, religionsfrihet, allmen stemmerett, bedre vilkår for nynorsken og bygdekulturen – som var undertrykt av embetsmannsmakten, rettigheter for kvinner og juryordningen.
Søren Jaabæks «bondevennforeninger» dannet et viktig utganspunkt for Venstre. Jaabæk tok til orde for at man skulle opprette et parti for å få på plass mer systematikk i opposisjonens arbeid. Disse foreningene fantes etterhvert over nesten hele landet, og de dannet mye av det organisatoriske grunnlaget for Venstre, også i Telemark.
Grundtvigianeren Viggo Ullmann var den som tok initiativ til å danne venstrelag i Telemark (den gang Bratsberg amt). Vinje Venstrelag, som hadde røtter i samtalevirksomheten presten Paulsen hadde i bygda, opprettet et interimstyre for sitt venstrelag allerede 17. desember 1882, men konstituerte seg først 18. januar 1884. Seljord Venstreforening ble grunnlagt som det første venstrelaget i Telemark 7. januar 1883, med Viggo Ullmann som den sentrale pådriveren både i Vinje og i Seljord. Høsten 1883 ble så venstrelaget i Sannikedal grunnlagt ved opprop fra stortingsrepresentant Peder Rinde, og laget meldte seg inn amtvenstreforeningen 20. januar 1884. En måned etter Sannikedal ble venstrelaget i Tørdal grunnlagt, og lærer Nils Botnen var formann i både Tørdal og Sannikedal (Sannidal). Kviteseid Venstrelag ble grunnlagt 15. oktober 1883 med Aslak Houkom som første formann. På første diskusjonsmøtet til Kviteseid Venstrelag skal det ha møtt opp 200 mann. De øvrige lagene ble grunnlagt i løpet av 1884, selv om Holden (Holla) og Hiterdal (Hjartdal) først er nevnt fra 1885.
Fylkeslaget ble stiftet 28. desember 1883 i Skien som «Telefylkets Venstresamlag,» etter forslag fra Saude Venstreforening (Sauherad). Viggo Ullmann var første formann i det nye amtslaget, og med seg hadde han J.H. Jespersen fra Solum og A. Halvorsen Bøhle fra Gjerpen som interimstyremedlemmer. Ved generalforsamlingen 5.7. 1884, som var det første ordinære amtssårsmøtet ble Ullmann valgt som formann, og med seg hadde han Jespersen, Mathias Engebretsson Øvrom fra Gjerpen og Jørund Telsnes fra Seljord som styremedlemmer.
Rave

Rave er en stor fest eller festival med opptreden fra disc jockeyer (folkemunne kalt DJ) og av og til konsert med artister som spiller elektronisk musikk, særlig elektronisk dansemusikk (EDM). Musikk spilt på rave inkluderer house, trance, techno, drum and bass, dubstep og andre former for elektronisk dansemusikk med akkompagnement av laserlysshow, projekterte bilder, visuelle effekter og røykmaskiner.
Rave-kulturen har sitt opphav i acid house-fester på midten av 1980-tallet i Chicago i USA. Etter Chicago, spredte kulturen seg raskt til resten av USA, Storbritannia, og resten av Europa, og siden til resten av verden.
Bocainella

Utseende

En ganske liten, matt og ru, brun trebukk. Antennene er spinkle og litt over halvparten så lange som kroppen. Pronotum er tønneformet uten pigger på sidene, dekkvingene hvelvede og rundede, nærmest pæreformede.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Artene lever i Brasil.
JackLab Audio Distribution

JackLab Audio Distribution er en tidligere Linuxdistribusjon fra Tyskland som var basert på SUSE Linux. Distribusjonen var beregnet på musikere, produsenter og mediaskapere. Den benyttet Jack Audio Connection Kit (JACK) som profesjonelt MIDI-grensesnitt.
Distribusjonen benyttet skrivebordsmiljøene Enlightenment og KDE. Distribusjonen hadde 32-biter x86 (i586) som plattform.
Versjon 1.0 ble lansert 16. september 2007. Versjon 1.1 alpha-1 ble lansert 5. januar 2008.
Delerium

Delerium er en canadisk gruppe dannet i 1987. Opprinnelig var Delerium et sideprosjekt til Front Line Assembly. Gjennom hele bandets historie, har deres musikalske stil omfattet et bredt spekter, inkludert mørk eterisk ambient trance, ustemte industrielle lydbilder, og elektronisk popmusikk. De er best kjent for sin verdensomspennende hit "Silence", som har vokal fra Sarah McLachlan. Sangen har blitt hyllet som en av de største trance sanger gjennom tidene, over et tiår etter sin første utgivelse.

Medlemmer og historie

Delerium har tradisjonelt vært tomannsprosjekt, eneste personen som har vært med fra starten av er Bill Leeb. Leeb var en gjestemusiker og tidlig medlem av de industrielle danse pionerene Skinny Puppy, etter at han forlot gruppen i 1986 gikk han over til sitt eget prosjekt, Front Line Assembly med samarbeidspartner Michael Balch.
Senere jobbet de to på sideprosjekt Delerium og slapp sitt første album, Faces, Forms & Illusions . Etter Balch forlot både Front Line Assembly og Delerium, jobbet Leeb med Rhys Fulber. De ​​to har gitt ut flere album under Delerium, igjennom disse årene var det en gradvis stilistisk endring fra mørkere omgivelsene til en mer dansbar lyd . Etter utgivelsen av albumet Karma, forlot Fulber Delerium til fordel for andre interesser, Leeb slo seg nå sammen med produsent Chris Peterson til utgivelsen av platen Poem. I 2003 ble Leeb og Fulber gjenforent og ga ut Chimera, etterfulgt av Nuages ​​du Monde i 2006 .
En rekke gjestevokalister har bidratt i Delerium siden utgivelsen av Semantiske Spaces , som for eksempel Kristy Thirsk , Sarah McLachlan, Leigh Nash (fra Sixpence None the Richer), Elsieanne Caplette (fra Elsiane), Lisa Gerrard (samplet) , Jaël (fra det sveitsiske bandet Lunik ), Camille Henderson, Nerina Pallot, Emily Haines (fra Metric), Jacqui Hunt (fra Single Gun Theory), Isabel Bayrakdarian og Shelley Harland, Matthew Sweet ("Daylight", på Poem), Greg Froese ("Apparition", på Nuages ​​du Monde), og Michael Logen ("Days Turn Into Nights", på utgivelsen Music Box Opera)
Selv om det kan argumenteres for at Front Line Assembly har den største kultstatus for Leeb og hans tilknyttede prosjekter, er Delerium utvilsomt den mest økonomiske vellykkede. I tillegg til disse to vellykkede prosjektene er Leeb, Fulber, Peterson & Balch relatert til Equinox, Intermix, Noise Unit, Pro-Tech, og Synæsthesia blant annet. I 2007 samarbeidet Leeb og Fulber med Leigh Nash under navnet Fauxliage, Rhys Fulber opprettholder også sitt soloprosjekt Conjure One, nå som han har en midlertidig pause i Delerium.

Musikk

Singelen "Silence", med vokal av Sarah McLachlan, nådde nummer tre på de britiske hitlistene.
I 2000, tre år etter at Karma ble utgitt, ble for allvor "Silence" kjent igjennom remixer av Tiësto og Airscape. Originallåten fikk nå mye spilletid på radio.
I 2003, la Delerium ut på sin første turne, med vokal av Kristy Thirsk og Shelley Harland.
I januar 2005 opptrådte Delerium på One World, en veldedighetskonsert i Vancouver for den asiatiske tsunamien som rammet i 2004. "Silence" ble fremført live for første gang med Sarah McLachlan.
Guardian Children's Fiction Prize

Guardian Children's Fiction Prize er en britisk barnebokpris som siden 1967 har blitt delt ut av The Guardian. Prisen kan bare tildeles hver forfatter en gang i livet.
Vinneren kåres av en jury med tre forfattere, blant dem vanligvis også fjorårsvinneren. Juryen velger vinneren og et finaleheat (en «shortlist») på inntil fire bøker med utgangspunkt i en liste over vanligvis åtte nominerte. De åtte nominerte offentliggjøres i mai-juni, og danner grunnlaget for et sommerleseprogram.
Wild Icefalls

Wild Icefalls er noen omfattende isfall ved enden av Beardmorebreen, mellom Mount Wild og Mount Buckley. De ble navngitt av geolog-gruppen fra New Zealand Geological Survey Antarctic Expedition (NZGSAE) (1961–62) i forbindelse med nærliggende Mount Wild.
Lily James

Tidlig liv

Lily James ble født 5. april 1989 i Esher, Surrey. Faren hennes, Jamie Thomson, er skuespiller og musiker, mens bestemoren hennes var den amerikanske skuespilleren Helen Horton, som blant annet hadde medvirket i kultklassikeren Alien – den 8. passasjeren (hun hadde stemmen til romskipet «Nostromo»). James begynte på utdanningen sin i Tring, og studerte senere ved Guildhall School of Music and Drama hvor hun ble ferdigutdannet i 2010.
Arjen Robben

Landslaget

Han debuterte på det nederlandske landslaget 30. mars 2003, som 19-åring. Han spilte 96 landskamper og skåret 37 landslagsmål og avsluttet sin landslagskarriere i kvalifiseringskampen mot Sverige 10. oktober 2017 da det ble avgjort at Nederland ikke gikk videre til VM-sluttspillet i 2018.

Individuelt

Årets fotballspiller i Tyskland (1): 2010
Beijings fremmedspråksuniversitet

Beijings fremmedspråksuniversitet (forenklet kinesisk: 北京外国语大学; pinyin: Běijīng Wàiguóyǔ Dàxué, engelsk: Beijing Foreign Studies University), er et renommert universitet for fremmedspråk i Folkerepublikken Kina. Det kalles gjerne etter skrifttegnsforkortelsen for Beiwai.
Universitetet ligger i bydistriktet Haidian nordvest i Beijing.
Oslo Aliens Cricket Club

Oslo Aliens Cricket Club (stiftet i november 2000) er en cricketklubb fra Oslo, som spiller i eliteserien i cricket for menn 2013.
Klubben ble startet av Simon Herbert og Nigel Hornby, fra henholdsvis Australia og England, og stilte for første gang lag i serien i 2001. Aliens vant sin første seriekamp i 2003.
Forsamlingen av erkeengler

Forsamlingen av erkeengler er en ikonografisk type som trolig oppstod etter ikonoklasmen. Englene ærer et bilde av Kristus, og det blir oppfattet som den ortodokse triumf. Englene har bysantinske drakter som ligner dem fra det bysantinske hoffet, og blir oppfattet som en høytidelig forsamling. Englene er samlet rundt et rundt Kristusikon  som de holder mellom seg. 
De syv englene som står for Guds trone er en variant av dette temaet.
De hellige verneengler har også en fremhevet plass i den katolske kirkes liturgiske kalender.
Polens flagg

Tidligere flagg

Kongress-Polens flagg besto av Polens riksvåpen øverst i venstre hjørne på et hvitt flagg med et blått Andreaskors.
Euro Ice Hockey Challenge

Euro Ice Hockey Challenge (EIHC) er en årlig serie av ishockeyturneringer for ishockeylandslag som avholdes i Europa hver sesong under de IIHFs pauser i november, desember og februar. Turneringene avholdes i forskjellige land i Europa og omfatter til tider land utenfor Europa såsom Japan og Kasakhstan.
Turneringene i Euro Ice Hockey Challenge avholdes for land som ikke deltar i Euro Hockey Tour. Forskjellen mellom de to seriene er at i Euro Ice Hockey Challenge kan flere turneringer bli avholdt samtidig.
Fremmedkriger

Fremmedkriger er en betegnelse på individer som basert på et ideologisk eller idealistisk grunnlag oppsøker væpnede konflikter utenfor sitt eget land, og uten betaling.

Definisjon/terminologi

Thomas Hegghammer (norsk forsker og spesialist i studier innen voldelig islamisme) påpeker at fremmedkrigere ikke må forveksles med leiesoldater som verver seg til krigstjeneste mot betaling.  Likheten mellom fremmedkrigere og leiesoldater er at de ikke er utkommanderte, men går under samlebegrepet «krisfrivillige». Ettersom fremmedkrigere kjemper i konfliktområder i land som ikke er deres eget, regnes de ikke som vanlige opprørere, ei heller internasjonale terrorister.  
Selve begrepet «fremmedkrigere» oppsto som en betegnelse på personer som reiste for å delta i borgerkrigen i Syria. På engelsk brukes benevnelsen «foreign fighters», i økende grad. Før uttrykket «fremmedkrigere» ble utbredt omtalte media og faglitteraturen fenomenet som «frivillige» eller «frontkjempere». 

Historisk fenomen

I moderne tid kan ideologisk motiverte fremmedkrigere spores tilbake til 1815, hvor de mest kjente er den spanske borgerkrigen, Palestinakrigen i 1948 og Afghanistan-krigen på 1980-tallet. Hegghammer påpeker at islamistiske fremmedkrigere «[…] siden 1980- tallet har utgjort den klart største og mest synlige underkategorien av fremmedkrigenere på den internasjonale arenaen.»

Norske (islamistiske) fremmedkrigere

Norge hadde generelt få islamistiske fremmedkrigere før borgerkrigen i Syria brøt ut i 2011. Borgerkrigen i Syria har tiltrukket seg et historisk høyt antall fremmedkrigere. I forhold til innbyggertallet er Norge, Sverige, Danmark og Belgia de landene i Europa med flest «fremmedkrigere». I Februar 2016 beregnet politiets sikkerhetstjeneste (PST) at minst 80 norske statsborgere har dratt fra landet og sluttet seg til militante grupperinger i Syria og Irak. 
De høye tallene stammer fra at lidelsene at i Syria er så store og synlige, ettersom krigen pågår i digitalkameraets og de sosiale mediers tidsalder. I tillegg er det per dags dato forholdsvis enkelt å komme seg til Syria ettersom at flere relevante stater støtter opprøret, og at opprørerne kontrollerer grenseovergangen i nord mot Tyrkia.

Årsaker

Forskning utført av Ida Nord Holmer viser at årsakene til at norske statsborgere drar ned for å krige i Syria varierer fra individ til individ. Flere norske fremmedkrigere vektlegger at de følte seg ekskludert fra det norske samfunnet, og aldri fullt akseptert som norsk. Flere understreker en følelse av rotløshet, mens andre sier at de befant seg i en ond sirkel bestående av arbeidsløshet, kriminalitet og mangel på muligheter. Majoriteten uttrykker frustrasjon og sinne ovenfor norsk utenrikspolitikk i Midtøsten, noe som underbygger ISILs propaganda om at de vestlige landene fører en militaristisk og ideologisk kampanje mot Muslimer.
Årsakene til at norske fremmedkrigere slutter seg til militaristiske organisasjoner i utlandet, svarer til forskning gjort på fremmedkrigere fra andre europeiske land. Forskere har enda ikke funnet svar på hvorfor Norge er blant de Europeiske landene med flest fremmedkrigere.
Apostelen Tomas

Liv og betydning

I Bibelen fortelles det at Tomas tvilte da de andre disiplene sa de hadde sett den oppstandne Jesus. Tomas måtte se Jesus selv for å kunne tro. Da Jesus, åtte dager senere, viste ham sårene på hendene og føttene, ble han overbevist.
Tradisjonen forteller at han virket som forkynner og apostel i Persia og India. Den gamle ortodokse Malankarakirken i Kerala i India regner således apostelen som sin apostel, og de kristne der kalles gjerne tomaskristne. Hans relikvier skal befinne seg i St. Thomas-katedralen i Mylapore utenfor Madras i India, et sted som i lang tid har vært pilegrimsmål for kristne. Også i Den syriske ortodokse kirke spiller apostelen Tomas en viktig rolle. 
Ifølge gammel muntlig tradisjon ble Tomas drept 3. juli år 72, ved å bli stukket ned med en lanse eller et spyd fra bakhold av en hedning.
I kirkekunsten blir apostlene tradisjonelt  framstilt med hvert sitt attributt, en gjenstand som vanligvis viser til måten de døde på. Apostelen Thomas' attributt er  vinkelhake eller lanse.

Skytshelgen

I katolsk tradisjon er Thomas skytshelgen for India og Pakistan, Portugal, St. Thomas, Goa, Kirkestaten, Urbino, Parma og Riga, arkitekter, bygningsarbeidere, landmålere, tømmermenn, murere, steinhoggere og teologer; mot blindhet; ved ryggsmerter; for et godt ekteskap.
Encyclopédie méthodique

Encyclopédie méthodique par ordre des matières (også kalt Encyclopédie Panckoucke) er en systematisk inndelt encyklopedi i 206 bind som kom ut mellom 1782 og 1832. 
Verket ble utgitt av Charles-Joseph Panckoucke (1736–1798), datteren Thérèse-Charlotte Agasse (1775–1838) og svigersønnen Henri Agasse (1752–1813).

Beskrivelse og historikk

Encyclopédie méthodique er en oppdeling, omarbeiding og utvidelse av Diderot og d’Alemberts Encyclopédie ou Dictionnaire raisonné des sciences, des arts et des métiers. To kopier av Diderots Encyclopédie med tilleggsbind ble skåret opp i artikler, og en spesialist på hvert tema gjorde jobben med å samle alle artiklene som hørte inn under vedkommendes område. 
Leksikonet ble aldri ferdigstilt i egentlig forstand, da prosjektet ble oppgitt var det oppdelt i 50 ulike fagområder. Den store svakheten med det «ferdige» produktet var at det ikke ble laget en indeks over hele verket, dermed var det vanskelig å finne alle artiklene som tilhørte et bestemt tema.
2 250 bidragsytere og rundt tusen produksjonsarbeidere medvirket på leksikonet.
Adele Jergens

Barndom

Adele Louisa Jurgens ble født 26. november 1917 i Brooklyn i New York City, som den yngste av fire søsken. Som barn tok hun balletttimer, men ble senere mer interessert i burlesk. Som 14-åring fikk Jergens stipend på Albertina Rasch Dance School på Manhattan.

Karriere

Da Jergens var i tenårene arbeidet hun som korpike på Brooklyn Fox Theatre, og senere i Ziegfeld Follies, for å forsørge familien. Jergens debuterte på Broadway i 1935, da hun var korpike i musikalen Jubilee. Hun fikk kontrakt med John Robert Powers' modellbyrå i 1938, og arbeidet en kort periode som en Rockette. Jergens fikk mye opperksomhet da hun ble kåret til Miss World's Fairest på New York World's Fair 1939. 
På begynnelsen av 1940-tallet var hun reserven til Gypsy Rose Lee i Broadway-forestillingen Star and Garter. Da Lee var borte et par uker grunnet sykdom, ble Jergens oppdaget av en talentspeider og fikk filmkontrakt. Hun hadde først en kortvarig kontrakt med 20th Century Fox, før hun signerte en sjuårskontrakt med Columbia Pictures.  
De neste årene spilte Jergens i filmer som Tusen og en natt (1945), med Cornel Wilde og Evelyn Keyes, The Corpse Came C.O.D. (1947), med George Brent og Joan Blondell, Down to Earth (1947), med Rita Hayworth, Jeg viser børster (1948), med Red Skelton, og Fortidens skygger (1948), med William Holden. Hun spilte også moren til Marilyn Monroe i Ladies of the Chorus (1948), til tross for at hun bare var ni år eldre enn henne. 
På 1950-tallet spilte Jergens i filmer som Sugarfoot (1951), Abbott og Costello og den usynlige mann (1951), Somebody Loves Me - Slagerkavalkaden (1952), Unna for brannmann (1954), Spindelvev (1955) Day the World Ended (1955) og Girls in Prison (1956), samt hadde gjesteroller i TV-serier som Racket Squad, The Abbott and Costello Show, I Married Joan, Damon Runyon Theater og The George Burns and Gracie Allen Show.
Jergens pensjonerte seg i 1956 for å fokusere på morsrollen. Hun fikk en stjerne på Hollywood Walk of Fame i 1960.

Privatliv

I 1949 innledet Jergens et forhold til den daværende skuespilleren Ronald Reagan. Den 6. oktober 1951 giftet hun seg med skuespilleren Glenn Langan i New York. De hadde møttes under innspillingen av Treasure of Monte Cristo (1949), og spilte senere sammen i The Big Chase (1954). Ekteparet fikk sønnen Tracy sammen, og var gift til Langans død i 1991. Jergens døde 22. november 2002 i sitt hjem i Camarillo i California.
Ancistropsylla nepalensis

Utbredelse

Slekten finnes i Nepal.
Diepholz

Diepholz (plattysk: Deefholt) er en småby med ca. 15 000 innbyggere i kommunen med samme navn i Tyskland. Den lå historisk i Kongeriket Hannover (med forløpere), ble annektert av Preussen i 1866 og ligger i dag i delstaten Niedersachsen.
Geir Dahle Høyland

Geir Dahle Høyland (født 25. november 1991) er en norsk fotballspiller som spiller for Sola Fotball.
Høyland er midtbanespiller for Sola, og har tidligere spilt for Bryne FK, Ålgård IL og Frøyland IL. Han er sønn av tidligere Bryne-spiller, Gabriel "Mr.Bryne" Høyland. Ved siden av fotballen jobber han som tømrer.
Terrasser (geologi)

Terrasser (geol.) er i alminnelighet trappetrinnsaktige avsatser i terrenget, men brukes særlig om avleiring med horisontal overflate, dannet ved at en del av en fjord, innsjø eller sakte rennende elv er blitt fylt opp til vannspeilet med sedimenter (grus, sand el. leire). I Norge finnes terrasser vanligvis i flere trinn oppover fra elvens munning i fjorder og lavtliggende innsjøer. Ved de forskjellige stadier i landets heving etter siste istid ble det dannet oppfyllinger (deltaer), som senere er blitt hevet opp over vannflaten og gjennomskåret og tært bort av elvene, slik at det nå bare finnes rester av dem som terrasser langs dalsidene. Terrasser kan også dannes ved bølgeslagets graving og avleiring av grus på rullestein ved stranden.
Evanescence

Kort biografi

Evanescence ble dannet da Amy Lee møtte Ben Moody på en sommerleir i 1994. Moody hørte et nydelig pianospill, og tok kontakt med jenta som spilte. Slik gikk det til at Evanescence startet som duo. Bandet vurderte tidligere navn som «Childish Intentions» og «Stricken». Lee og Moody valgte til sist navnet «Evanescence», som betyr «kortvarig». Da Evanescence fikk platekontrakt hos Wind-Up, ble de oppfordret til å endre bandnavn fordi Evanescence var for vanskelig å bruke i media. Lee og Moody sto på sitt, og fikk til slutt navnet igjennom.
«Solitude» er kreditert som Evanescences første låt. Den ble gitt ut på Evanescence EP-en i 1998, og Will Boyd (på denne tiden gjestemedlem) spiller bass og gitar og synger backupvokal.
Evanescence slo igjennom med «Bring Me To Life», Evanescences første singel fra albumet Fallen, som ble valgt ut til Daredevil Soundtrack. «Bring Me To Life» nådde høyt på hitlistene og i juni 2003 strakk låta seg til førsteplassen i USA. «Fallen» lå 43 uker på «Billboard top 10», og har solgt mer enn 14 millioner eksemplarer verden rundt.
I oktober 2003, under turneen annonserte Moody at han forlot Evanescence. Under et intervju med MTV uttalte han: "If I stayed, I think Amy and I would have destroyed it because we just weren't heading in the same direction; we were pulling it in two different directions. It was bad." Senere har Lee uttalt at Moody ønsket å gjøre Evanescence mer kommersiell enn det hun selv ønsket, og at dette var en av grunnene til at det endte som det gjorde. Flere mente at pangstarten Evanescence hadde fått, ville få en like rask slutt da Moody forlot bandet, men Evanescence skaffet seg raskt ny gitarist, og gjorde det bedre enn noen sinne.
I 2006 ga Evanescence ut sitt andre offisielle album, The Open Door. Dette etter en rekke utsettelser og forflytninger, foresaket blant annet Terry Balsamos (gitar) slag.
4. mai 2007 ble det offisielt klart at Lee hadde gitt John LeCompt, gitarist, sparken, og at Rocky Gray (trommis) sluttet av foreløpig ukjente grunner. Erstatning for trommer og gitar ble Dark New Day medlemmene Will Hunt og Troy McLawhorn. De er begge foreløpig kun gjestemedlemmer. Om de vil klare å kombinere både Evanescence og Dark New Day fremover gjenstår å se.
Den 23. oktober 2007 la Evanescence ut på den siste The Open Door-turneen. Det siste showet holdes den 8. desember. Lee har annonsert at etter dette, vil Evanescence ta et par års pause, hvor de alle får tid til å jobbe med andre ting og prioritere familie. Lee vil, dog, fortsette å skrive, og hun sier det vil bli et tredje album, uten å sette noe årstall for når det vil være ferdig.
Hope4Cancer

Hope4Cancer er en alternativmedisinsk klinikk i Cancun i Mexico som drives av Antonio Jimenez.
Klinikken tilbyr kreftpasienter behandlingsformer som fotodynamisk terapi, kaffeklystér, amygdalin, bioresonansterapi og ernæringsterapi. Disse metodene hevdes å være svært effektive i behandling av kreft, men det finnes ikke dokumentasjon på dette utover pasienthistorier. I Norge har klinikken blitt markedsført av artisten Tommy Sulen og organisasjonen Kraftforeningen.
Yonan

Administrativ inndeling

Fylket er delt inn i en ŭp (småby), en rodongjagu (arbeiderdistrikt) og 27 ri (landsby).